

**ANALIZA I PRAĆENJE UČINAKA**

**ZAKONA O STEČAJU POTROŠAČA**

("Narodne novine", broj 100/15.)

za 2017. godinu

Zagreb, 2019.

SADRŽAJ

[1. UVOD 3](#_Toc1548643)

[1.1. Ciljevi 3](#_Toc1548644)

[1.2. Radna skupina za analizu i praćenje Zakona o stečaju potrošača 5](#_Toc1548645)

[2. IZVANSUDSKI POSTUPAK 6](#_Toc1548646)

[2.1. Kriteriji za analizu i praćenje 9](#_Toc1548647)

[2.1.1. Broj predmeta prema vrsti potrošača: fizička osoba – građanin ili fizička osoba koja obavlja obrt/samostalnu djelatnost 9](#_Toc1548648)

[2.1.2. Broj predmeta prema savjetovalištima 9](#_Toc1548649)

[2.1.3. Pregled ukupnog iznosa prijavljenih i unesenih obveza prema savjetovalištima 11](#_Toc1548650)

[2.1.4. Pregled ukupnog iznosa prijavljenih i unesenih obveza prema županijama 12](#_Toc1548651)

[2.1.5. Broj sklopljenih izvansudskih sporazuma 14](#_Toc1548652)

[2.1.6. Broj izdanih Potvrda o neuspjelom sklapanju izvansudskog sporazuma prema savjetovalištima 15](#_Toc1548653)

[3. SUDSKI POSTUPAK 16](#_Toc1548654)

[3.1. Kriteriji za analizu i praćenje postupaka stečaja potrošača 19](#_Toc1548655)

[3.1.1. Broj primljenih stečajeva potrošača po sudovima 19](#_Toc1548656)

[3.1.2. Broj riješenih stečajeva potrošača 20](#_Toc1548657)

[3.1.3. Trajanje postupka stečaja potrošača 21](#_Toc1548658)

[3.1.4. Trajanje razdoblja provjere ponašanja 22](#_Toc1548659)

[3.1.5. Broj rješenja o uskrati oslobođenja od preostalih obveza 23](#_Toc1548660)

[3.1.6. Broj rješenja o oslobođenju od preostalih obveza 23](#_Toc1548661)

[3.1.7. Broj rješenja o opozivu oslobođenja potrošača od preostalih obveza 23](#_Toc1548662)

[3.1.8. Tablični prikaz podnesenih zahtjeva za izvansudski postupak u odnosu na sudski postupak 24](#_Toc1548663)

1. UVOD

Ministarstvo pravosuđa, sukladno ovlasti sadržanoj u reformskoj mjeri 1.2.10. Uspostava sustava stečaja potrošača/osobnog stečaja Strateškog plana Ministarstva pravosuđa 2016.-2018. i Preporuke 6 Vijeća Europske unije od 14. srpnja 2015. ima obvezu praćenja i analize Zakona o stečaju potrošača ("Narodne novine", broj 100/15.) i učinkovitosti svih tijela u njegovoj primjeni.

Prikupljeni podaci, objedinjeni u ovom analitičkom pregledu, omogućit će svim zainteresiranim uvid u rad savjetovališta kod Financijske agencije i općinskih sudova u Republici Hrvatskoj u izvansudskim i sudskim postupcima stečaja potrošača, prvenstveno u obim njihovog rada, ukupno i pojedinačno te po vrstama odluka koja su navedena tijela u postupku ovlaštena donijeti.

Ovaj analitički pregled sadrži opće podatke o savjetovalištima, odnosno brojno stanje posrednika u savjetovalištima, brojno stanje sudaca po sudovima raspoređenih na predmete stečaja potrošača, podatke o radu sudova kao što su podaci o kretanju broja predmeta u sudovima (podaci o broju primljenih, riješenih i neriješenih predmeta), kao i podatke o povjerenicima.

* 1. Ciljevi

1. siječnja 2016. u hrvatski pravni sustav uveden je novi institut – stečaj potrošača propisan odredbama Zakona o stečaju potrošača. Opći cilj uvođenja tog instituta je razviti sustav koji će rezultirati stvaranjem uvjeta insolventnim potrošačima za reprogramiranje njihovih obveza ili novi početak, a vjerovnicima omogućiti ravnomjerno namirenje njihovih tražbina. Posebni ciljevi su stvaranje uvjeta da se kroz neformalne (neinstitucionalne) i formalne (institucionalne) okvire postigne dogovor između vjerovnika i dužnika oko restrukturiranja postojećih tražbina, stvaranje uvjeta za odgovorno i ekonomski racionalno ponašanje potrošača te rasterećenje sustava od bezuspješnih i višestrukih ovršnih postupaka.

Uvođenjem instituta stečaja potrošača omogućava se prezaduženim građanima prilika za novi odgovorniji početak kao i efektivno namirenje vjerovnika čak i u situaciji kada potrošač nema trenutnih sredstava iz kojih bi se mogle namiriti tražbine vjerovnika.

Potrošačem se, u smislu instituta stečaja potrošača, smatra svaka fizička osoba koja sklapa pravni posao ili djeluje na tržištu izvan svoje trgovačke, poslovne, obrtničke ili profesionalne djelatnosti.

Također, potrošačem se, u smislu instituta stečaja potrošača, smatra i fizička osoba obveznik poreza na dohodak od samostalne djelatnosti prema odredbama Zakona o porezu na dohodak i fizička osoba obveznik poreza na dobit prema odredbama Zakona o porezu na dobit ako:

1. nema više od 20 vjerovnika,
2. obveze iz obavljanja djelatnosti ne prelaze iznos od 100.000,00 kuna,
3. nema obveza iz radnih odnosa koje proizlaze iz obavljanja djelatnosti i
4. nije pokrenut predstečajni ili stečajni postupak.

Postupak stečaja potrošača može se otvoriti samo ako je potrošač nesposoban za plaćanje.

Potrošač je nesposoban za plaćanje ako:

* je u nemogućnosti ispuniti dospjele novčane obveze (insolventnost) ili
* najmanje 90 dana uzastopno ne može ispuniti jednu ili više dospjelih novčanih obveza u ukupnom iznosu većem od 30.000 kuna (pretpostavke insolventnosti).

Stečaj potrošača može završiti:

1. izvansudskim postupkom (posredovanjem) ili
2. sudskim postupkom:

* sudskom nagodbom ili
* stečajem potrošača i razdobljem provjere ponašanja.
  1. Radna skupina za analizu i praćenje Zakona o stečaju potrošača

Ministarstvo pravosuđa osnovalo je Radnu skupinu za analizu i praćenje učinaka Zakona o stečaju potrošača. U radu te skupine sudjeluju predstavnici:

* Državnog odvjetništva Republike Hrvatske,
* Općinskog građanskog suda u Zagrebu,
* Općinskog suda u Novom Zagrebu,
* Ministarstva financija – Porezne uprave,
* Financijske agencije,
* Matice hrvatskih sindikata,
* Saveza samostalnih sindikata Hrvatske,
* Nezavisnih hrvatskih sindikata,
* Hrvatske udruge poslodavaca,
* "Potrošača" Društva za zaštitu potrošača Hrvatske,
* Ministarstva pravosuđa RH.

Radnu skupinu za analizu i praćenje učinaka Zakona o stečaju potrošača kao glavni zadatak ima izradu metodologija za praćenje i analizu stečaja potrošača. U prosincu 2016. ova radna skupina pripremila je metodologiju. Isto tako uloga radne skupine je pružiti forum za razmjenu mišljenja i prakse kako bi se ustanovili eventualni nedostaci u provedbi i predložila moguća poboljšanja.

1. IZVANSUDSKI POSTUPAK

Pokreće ga potrošač ili svaki njegov vjerovnik uz izričit pristanak potrošača zahtjevom, a provodi ga posrednik u savjetovalištu (poslovnice Financijske agencije (FINA) ili druge osobe koje su dobile dozvolu za obavljanje poslova savjetovališta).

Potrošač, odnosno vjerovnik koji pokreće postupak može izabrati poslovnicu Financijske agencije u kojoj će podnijeti zahtjev za pokretanje izvansudskog postupka stečaja potrošača neovisno o prebivalištu.

Uz zahtjev se prilaže:

* popis imovine i obveza,
* dokaz o postojanju stečajnog razloga,
* isprave iz kojih proizlazi vjerojatnost postojanja tražbine (prilaže vjerovnik ako pokreće postupak),
* izričiti pristanak potrošača za provedbu izvansudskog postupka (prilaže vjerovnik ako pokreće postupak).

Plan ispunjenja obveza:

* iznos potrošačevih obveza,
* postotak umanjenja obveza,
* iznos za isplatu,
* rokove isplata i
* način ispunjenja obveza prema svakom vjerovniku,
* dokaz o plaćenom predujmu u iznosu od 300,00 kn za troškove izvansudskog postupka, odnosno rješenje o odobrenoj besplatnoj pravnoj pomoći.

Nakon uplate predujma i sastavljenog plana ispunjenja, savjetovalište bez odgode objavljuje poziv za sudjelovanjem na web stranici FINA-e, čime se dostava smatra obavljenom.

Poziv za sudjelovanje savjetovalište ne dostavlja osobno vjerovnicima te je na to dužno upozoriti potrošača, kao i na činjenicu da potrošač ima mogućnost samostalnog obavještavanja vjerovnika o vremenu i mjestu kada su pozvani pristupiti u savjetovalište.

Izvansudski postupak traje najduže 30 dana od dana sastanka navedenog u pozivu za sudjelovanje.

U iznimnim slučajevima savjetovalište može produljiti rok za dodatnih 30 dana ako:

* ocijeni da postoji mogućnost sklapanja izvansudskog sporazuma između potrošača i svih njegovih vjerovnika ili
* su potrošač i svi njegovi vjerovnici suglasni da se izvansudski postupak produži.

Sklopljeni izvansudski sporazum između potrošača i vjerovnika:

* ima učinak izvansudske nagodbe,
* predstavlja ovršnu ispravu,
* nema pravnog učinka na vjerovnike koji ga nisu sklopili.

Sklapanje izvansudskog sporazuma nije uspjelo ako neki od vjerovnika nakon objave poziva za sudjelovanje:

* izjavi da ne želi sudjelovati u izvansudskom postupku ili
* pokrene ili nastavi postupak radi prisilnog ostvarenja svoje tražbine.

Savjetovalište će potrošaču bez odgode izdati potvrdu o tome da pokušaj sklapanja izvansudskog sporazuma nije uspio.

Poslovnice Financijske agencije koje obavljaju poslove savjetovališta:

* Podružnica Bjelovar, 43000 Bjelovar, Frana Supila 4,
* Podružnica Čakovec, 40000 Čakovec, O. Keršovanija 7,
* Podružnica Dubrovnik, 20000 Dubrovnik, Vukovarska 2,
* Podružnica Gospić, 53000 Gospić, Kaniška 4,
* Podružnica Karlovac, 47000 Karlovac, Pavla Vitezovića 1,
* Podružnica Koprivnica, 48000 Koprivnica, Opatička 1
* Podružnica Osijek, 31000 Osijek, L. Jagera 1-3,
* Podružnica Požega, 34000 Požega, Trg Sv. Trojstva 19,
* Poslovnica Pula, 52100 Pula, Giardini 5,
* Podružnica Rijeka, 51000 Rijeka, F. Kurelca 3,
* Podružnica Sisak, 44000 Sisak, I. K. Sakcinskog 1,
* Podružnica Slavonski Brod, 35000 Slavonski Brod, Petra Krešimira IV. br. 20,
* Podružnica Split, 21000 Split, Mažuranićevo šetalište 24 b,
* Podružnica Šibenik, 22000 Šibenik, Perivoj L. Maruna 1,
* Podružnica Varaždin, 42000 Varaždin, Augusta Cesarca 2,
* Poslovnica Velika Gorica, 10410 Velika Gorica, Trg kralja Tomislava 33,
* Poslovnica Virovitica, 33000 Virovitica, Trg kralja Tomislava 3,
* Podružnica Vukovar, 32000 Vukovar, Olajnica 19,
* Podružnica Zadar, 23000 Zadar, Ivana Danila 4,
* Podružnica Zagreb, 10000 Zagreb, Ul. Grada Vukovara 70,
* Poslovnica Zlatar, 49250 Zlatar, Gajeva 7.

Ministarstvo pravosuđa je izdalo 73 dozvole za obavljanje poslova posrednika.

* 1. Kriteriji za analizu i praćenje[[1]](#footnote-1)

2.1.1. Broj predmeta prema vrsti potrošača: fizička osoba – građanin ili fizička osoba koja obavlja obrt/samostalnu djelatnost

Tablica 1. Zbirni pregled predmeta prema vrsti potrošača – 2017.

|  |  |
| --- | --- |
| **Vrsta potrošača** | **Broj predmeta** |
| Fizička osoba - građanin | 375 |
| Fizička osoba koja obavlja obrt / samostalnu djelatnost | 1 |
| **UKUPNO** | **376** |

Izvor: FINA – informacijski sustav stečaj potrošača

2.1.2. Broj predmeta prema savjetovalištima

Tablica 2. prikazuje raspodjelu predmeta prema savjetovalištima, ukupni broj vjerovnika koje su potrošači naveli u popisu obveza te ukupni iznos obveza prema navedenom broju vjerovnika. Podaci o ukupnom broju vjerovnika i ukupnom iznosu obveza podložni su promjenama radi moguće pojave novih vjerovnika koje je potrošač propustio navesti u popisu obveza.

Tablica 2. Zbirni pregled predmeta prema savjetovalištima – 2017.

|  |  |  |  |
| --- | --- | --- | --- |
| **Savjetovalište** | **Broj predmeta** | **Ukupan broj vjerovnika** | **Ukupan iznos prijavljenih obveza** |
| Zagreb | 211 | 1.127 | 136.450.674,45 kn |
| Osijek | 27 | 127 | 21.013.078,72 kn |
| Pula | 23 | 139 | 6.823.485,77 kn |
| Split | 23 | 196 | 12.233.563,12 kn |
| Zlatar | 11 | 64 | 38.068.112,58 kn |
| Slavonski Brod | 10 | 92 | 23.268.358,92 kn |
| Varaždin | 9 | 86 | 14.968.138,94 kn |
| Rijeka | 8 | 37 | 1.798.963,31 kn |
| Velika Gorica | 8 | 53 | 3.934.226,83 kn |
| Zadar | 7 | 47 | 558.580,22 kn |
| Šibenik | 5 | 26 | 1.053.814,68 kn |
| Požega | 5 | 35 | 1.240.816,65 kn |
| Virovitica | 5 | 57 | 1.405.819,55 kn |
| Čakovec | 5 | 56 | 2.486.641,65 kn |
| Dubrovnik | 5 | 39 | 8.223.406,07 kn |
| Bjelovar | 5 | 20 | 10.307.616,12 kn |
| Sisak | 4 | 39 | 2.133.954,62 kn |
| Vukovar | 2 | 14 | 1.472.756,35 kn |
| Gospić | 1 | 2 | 45.153,45 kn |
| Karlovac | 1 | 12 | 90.981,42 kn |
| Koprivnica | 1 | 4 | 233.195,35 kn |
| **UKUPNO** | **376** | **2.272** | **287.811.338,77 kn** |

Izvor: FINA – informacijski sustav stečaj potrošača

2.1.3. Pregled ukupnog iznosa prijavljenih i unesenih obveza prema savjetovalištima


Tablica 3. Zbirni pregled predmeta prema prijavljenim obvezama – 2017.

|  |  |  |  |
| --- | --- | --- | --- |
| **Savjetovalište** | **Ukupan broj predmeta** | **Broj predmeta s prijavljenim obvezama** | **Broj predmeta bez prijavljenih obveza** |
| Zagreb | 211 | 153 | 58 |
| Osijek | 27 | 17 | 10 |
| Pula | 23 | 16 | 7 |
| Split | 23 | 23 | 0 |
| Zlatar | 11 | 7 | 4 |
| Slavonski Brod | 10 | 9 | 1 |
| Varaždin | 9 | 7 | 2 |
| Rijeka | 8 | 4 | 4 |
| Velika Gorica | 8 | 7 | 1 |
| Zadar | 7 | 7 | 0 |
| Šibenik | 5 | 5 | 0 |
| Požega | 5 | 5 | 0 |
| Virovitica | 5 | 5 | 0 |
| Čakovec | 5 | 5 | 0 |
| Dubrovnik | 5 | 5 | 0 |
| Bjelovar | 5 | 5 | 0 |
| Sisak | 4 | 2 | 2 |
| Vukovar | 2 | 2 | 0 |
| Gospić | 1 | 1 | 0 |
| Karlovac | 1 | 1 | 0 |
| Koprivnica | 1 | 1 | 0 |
| **UKUPNO** | **376** | **287** | **89** |

Izvor: FINA – informacijski sustav stečaj potrošača

U tablici 3. prikazana je raspodjela predmeta prema savjetovalištima, ukupni broj predmeta u kojima, prema popisu obveza potrošača, postoji evidentirana obveza prema vjerovniku/vjerovnicima te ukupni broj predmeta u kojima obveza prema vjerovniku/vjerovnicima nije evidentirana. Obveze nisu evidentirane u predmetima u kojima nije zaprimljen popis imovine i obveza potrošača te se radi o podatku koji je podložan promjenama.

Grafikon 4. Prikaz ukupnog broja predmeta s prijavljenim obvezama i ukupnog broja predmeta bez prijavljenih obveza na razini RH –2017.



Izvor: FINA – informacijski sustav stečaj potrošača

2.1.4. Pregled ukupnog iznosa prijavljenih i unesenih obveza prema županijama

U tablici 4. prikazan je ukupni broj potrošača iz pojedine županije koji su pokrenuli izvansudski postupak. Potrošač može podnijeti zahtjev za provedbu izvansudskog postupka bilo kojem savjetovalištu, a ne samo savjetovalištu nadležnom prema svojem prebivalištu. Tablica 4. također prikazuje ukupan iznos potrošačevih obveza prema vjerovnicima, a prema popisu obveza potrošača iz pojedine županije.

Tablica 4. Zbirni pregled predmeta prema županijama – 2017.

|  |  |  |
| --- | --- | --- |
| **Županija** | **Broj predmeta** | **Ukupan iznos prijavljenih obveza** |
| Grad Zagreb | 178 | 112.115.280,26 kn |
| Zagrebačka | 31 | 18.197.687,01 kn |
| Osječko-baranjska | 27 | 20.726.618,16 kn |
| Splitsko-dalmatinska | 24 | 8.948.919,58 kn |
| Istarska | 23 | 6.823.485,77 kn |
| Krapinsko-zagorska | 15 | 43.535.316,91 kn |
| Varaždinska | 10 | 15.988.832,74 kn |
| Brodsko-posavska | 10 | 23.268.358,92 kn |
| Zadarska | 9 | 1.189.376,87 kn |
| Primorsko-goranska | 8 | 1.798.963,31 kn |
| Virovitičko-podravska | 6 | 1.488.838,20 kn |
| Šibensko-kninska | 6 | 4.840.525,78 kn |
| Požeško-slavonska | 5 | 1.240.816,65 kn |
| Međimurska | 5 | 2.486.641,65 kn |
| Dubrovačko-neretvanska | 5 | 8.223.406,07 kn |
| Koprivničko-križevačka | 3 | 1.102.782,76 kn |
| Sisačko-moslavačka | 3 | 1.791.717,73 kn |
| Vukovarsko-srijemska | 3 | 1.799.840,08 kn |
| Karlovačka | 2 | 2.843.766,81 kn |
| Bjelovarsko-bilogorska | 2 | 9.355.010,06 kn |
| Ličko-senjska | 1 | 45.153,45 kn |
| **UKUPNO** | **376** | **287.811.338,77 kn** |

Izvor: FINA – informacijski sustav stečaj potrošača

2.1.5. Broj sklopljenih izvansudskih sporazuma

U 2017. je pred sedam savjetovališta sklopljeno 7 izvansudskih sporazuma što je u odnosu na 2016. 100% povećanje.

Naime u 2016. pred savjetovalištima Financijske agencije nije bilo sklopljenih izvansudskih sporazuma. Od ukupnog broja zatjeva za provedbu izvansudskog postupka koji su zaprimljeni u savjetovalištima u 2016. (728), njih 386 je završilo izdavanje potvrde o neuspjelom sklapanju izvansudskog sporazuma pred savjetovalištem dok 342 nisu riješena do kraja 2016. već je njihovo rješavanje nastavljeno u 2017.

Tablica 5. Zbirni podaci o broju sklopljenih izvansudskih sporazuma – 2017.

|  |  |
| --- | --- |
| **Savjetovalište** | **Broj predmeta** |
| Dubrovnik | 1 |
| Rijeka | 1 |
| Varaždin | 1 |
| Zagreb | 2 |
| Pula | 1 |
| Velika Gorica | 1 |
| **Ukupno** | **7** |

Izvor: FINA – informacijski sustav stečaj potrošača

2.1.6. Broj izdanih Potvrda o neuspjelom sklapanju izvansudskog sporazuma prema savjetovalištima

Tablica 6. Zbirni podaci o broju izdanih potvrda o neuspjelom sklapanju izvansudskog sporazuma prema savjetovalištima – 2017.

|  |  |
| --- | --- |
| **Savjetovalište** | **Broj predmeta** |
| Bjelovar | 3 |
| Čakovec | 6 |
| Dubrovnik | 6 |
| Gospić | 1 |
| Karlovac | 1 |
| Koprivnica | 4 |
| Osijek | 23 |
| Požega | 6 |
| Rijeka | 7 |
| Sisak | 1 |
| Slavonski Brod | 9 |
| Split | 24 |
| Šibenik | 6 |
| Varaždin | 11 |
| Vukovar | 2 |
| Zadar | 7 |
| Zagreb | 204 |
| Pula | 20 |
| Velika Gorica | 8 |
| Virovitica | 5 |
| Zlatar | 8 |
| **Ukupno** | **362** |

Izvor: FINA – informacijski sustav stečaj potrošača

1. SUDSKI POSTUPAK

Pokreće se na prijedlog potrošača u roku od tri mjeseca od dana izdavanja potvrde da pokušaj sklapanja izvansudskog sporazuma nije uspio, pred nadležnim općinskim sudom na čijem području potrošač ima prebivalište.

Uz prijedlog za otvaranje postupka stečaja potrošača prilaže se:

* potvrda savjetovališta o tome da pokušaj sklapanja izvansudskog sporazuma nije uspio,
* popis imovine i obveza,
* plan ispunjenja obveza.

Troškove postupka stečaja potrošača predujmljuje potrošač u paušalnom iznosu koji odredi sud (ne može biti manji od 1.000,00 kuna), dok svaki vjerovnik snosi svoje troškove postupka.

Ako potrošač nije u mogućnosti predujmiti troškove postupka, a:

* ima imovine, sud može odlučiti da se troškovi postupka predujme iz proračunskih sredstava koji će se potom nadoknaditi prioritetnom iz unovčene imovine potrošača,
* nema imovine, može se osloboditi obveze uplate predujma.

Sudski postupak može se podijeliti u tri faze:

1. pripremno ročište - počinje razmatranjem plana ispunjenja obveza, a prihvaćeni plan ima učinak sudske nagodbe
2. otvaranje stečaja potrošača (ako sud utvrdi postojanje stečajnoga razloga i ako na pripremnom ročištu nije prihvaćen plan ispunjenja obveza):
3. **postoji imovina** potrošača te sud donosi rješenje o otvaranju stečaja potrošača i imenuje povjerenika,
4. **ne postoji imovina** potrošača te sud donosi odluku o istovremenom otvaranju i zaključenju postupka, imenuje povjerenika i određuje razdoblje provjere ponašanja u trajanju od pet godina,

3. provjera ponašanja.

Razdoblje provjere ponašanja ne može biti kraće od godinu dana ni duže od pet godina. U razdoblju provjere ponašanja povjerenik unovčava i raspodjeljuje potrošačevu imovinu u skladu sa završnim diobnim popisom te raspolaže imovinskim pravima u ime i za račun potrošača.

Potrošač je, u razdoblju provjere ponašanja, dužan sudu i povjereniku davati obavijesti o svom poslu ili svojim nastojanjima da nađe posao, predati povjereniku imovinu koju stekne nasljeđivanjem te bez odgode prijaviti povjereniku svaku promjenu mjesta stanovanja ili mjesta zaposlenja.

Potrošač može predložiti da se do okončanja razdoblja provjere ponašanja ne prodaje nekretnina koja mu je potrebna za stanovanje ako u vlasništvu nema drugu nekretninu i nema na raspolaganju drugi smještaj, niti ga je u mogućnosti osigurati.

Nakon isteka razdoblja provjere ponašanja potrošača, nadležan sud može donijeti:

1. Rješenje o uskrati oslobođenja od preostalih obveza ako je potrošač:
2. pravomoćno osuđen zbog kaznenog djela protiv imovine, gospodarstva ili drugog kaznenog djela koje bi upućivalo na njegovu nesavjesnost i nepoštenje pri ispunjavanju obveza i dužnosti
3. u posljednje tri godine koje su prethodile podnošenju prijedloga za otvaranje postupka stečaja potrošača ili nakon toga namjerno ili iz krajnje nepažnje dao netočne ili nepotpune podatke o svojim imovinskim prilikama kako bi dobio kredit, primio plaćanja iz javnih sredstava ili izbjegao plaćanje poreza ili drugih javnih obveza
4. u posljednje tri godine prije podnošenja prijedloga za otvaranje postupka stečaja ili nakon toga namjerno ili iz krajnje nepažnje onemogućio namirenje vjerovnika time što je preuzimao neprimjerene obveze, nesavjesno i nepošteno umanjivao vrijednost svoje imovine ili bez izgleda za poboljšanje financijskog položaja odgađao otvaranje postupka stečaja
5. tijekom postupka namjerno ili iz krajnje nepažnje povrijedio svoje dužnosti izvješćivanja i suradnje prema Zakonu o stečaju potrošača
6. namjerno ili krajnjom nepažnjom naveo nepotpune i netočne podatke u popisu imovine i obveza.
7. Rješenje o oslobođenju od preostalih obveza ako nisu ispunjene pretpostavke za donošenje rješenja o uskrati oslobođenja od preostalih obveza.

Rješenjem o oslobođenju od preostalih obveza potrošač se ne može osloboditi:

* zakonske obveze na uzdržavanje djece, roditelja i drugih osoba koje je po zakonu dužan uzdržavati,
* vraćanja imovinske koristi ostvarene kaznenim djelom ili prekršajem,
* naknade štete nastale kaznenim djelom ili prekršajem,
* naknade štete zbog smrti ili teže tjelesne ozljede.

Oslobođenje od preostalih obveza ima pravni učinak u odnosu na sve vjerovnike, uključujući i vjerovnike koji tražbinu nisu prijavili u postupku stečaja potrošača.

Nakon proteka razdoblja provjere ponašanja savjesni potrošač oslobodit će se obveza prema vjerovnicima.

Na prijedlog vjerovnika sud može donijeti i Rješenje o opozivu oslobođenja potrošača od preostalih obveza ako:

* naknadno ustanovi da je potrošač koju od svojih dužnosti povrijedio ili
* time znatno onemogućio namirenje vjerovnika.

Prijedlog za opoziv može se podnijeti u roku godine dana od pravomoćnosti odluke o oslobođenju potrošača od preostalih obveza.

* 1. Kriteriji za analizu i praćenje postupaka stečaja potrošača

3.1.1. Broj primljenih stečajeva potrošača po sudovima

Tablica 7. Broj primljenih stečajeva potrošača po sudovima prema vrsti potrošača - 2017.

|  |  |  |  |
| --- | --- | --- | --- |
| **Sud** | **2017.** | |  |
| Fizička osoba - građanin | Fizička osoba - obrt/samostalna djelatnost | |
| Općinski građanski sud u Zagrebu | 154 |  | |
| Općinski sud u Bjelovaru | 6 |  | |
| Općinski sud u Čakovcu | 6 |  | |
| Općinski sud u Dubrovniku | 4 |  | |
| Općinski sud u Gospiću | 1 |  | |
| Općinski sud u Karlovcu | 1 |  | |
| Općinski sud u Koprivnici | 2 |  | |
| Općinski sud u Novom Zagrebu | 48 |  | |
| Općinski sud u Osijeku | 26 |  | |
| Općinski sud u Požegi | 4 |  | |
| Općinski sud u Puli - Pola | 20 |  | |
| Općinski sud u Rijeci | 9 |  | |
| Općinski sud u Sisku | 1 |  | |
| Općinski sud u Slavonskom Brodu | 7 |  | |
| Općinski sud u Splitu | 28 |  | |
| Općinski sud u Šibeniku | 9 |  | |
| Općinski sud u Varaždinu | 10 |  | |
| Općinski sud u Velikoj Gorici | 12 |  | |
| Općinski sud u Virovitici | 7 |  | |
| Općinski sud u Vukovaru | 3 |  | |
| Općinski sud u Zadru | 8 |  | |
| Općinski sud u Zlataru | 11 |  | |
| **Ukupno** | **377** | **0** | |

Izvor: Ministarstvo pravosuđa RH

3.1.2. Broj riješenih stečajeva potrošača

Tablica 8. Broj riješenih stečajeva potrošača po sudovima – 2017.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sud** | **2017.** | | | | | | | |
| Rješenje - mjesna nenadležnost | Rješenje - obustava postupka | Rješenje - odbačen zahtjev/  prijedlog | Rješenje - odbijen zahtjev/  prijedlog | Rješenje o otvaranju i zaključenju postupka stečaja potrošača | Rješenje o povlačenju prijedloga | Rješenje o zaključenju postupka stečaja potrošača | Ukupno |
| Općinski građanski sud u Zagrebu | 20 | 2 | 42 | 1 | 30 |  |  | 95 |
| Općinski sud u Bjelovaru |  |  |  | 2 | 3 |  | 2 | 7 |
| Općinski sud u Čakovcu |  |  | 2 |  |  |  |  | 2 |
| Općinski sud u Dubrovniku |  |  | 1 |  |  |  |  | 1 |
| Općinski sud u Gospiću |  |  |  |  |  |  |  | 0 |
| Općinski sud u Karlovcu |  |  | 1 |  | 2 |  |  | 3 |
| Općinski sud u Koprivnici |  |  | 1 | 1 |  |  |  | 2 |
| Općinski sud u Novom Zagrebu |  |  | 11 |  | 15 | 2 |  | 28 |
| Općinski sud u Osijeku |  |  | 31 | 8 | 5 |  |  | 44 |
| Općinski sud u Požegi |  |  | 1 |  |  | 2 |  | 3 |
| Općinski sud u Puli - Pola |  |  | 1 | 1 | 10 | 1 | 1 | 14 |
| Općinski sud u Rijeci |  | 2 | 8 |  | 1 | 1 |  | 12 |
| Općinski sud u Sisku |  |  | 1 | 2 | 1 |  |  | 4 |
| Općinski sud u Slavonskom Brodu |  |  | 5 |  |  |  |  | 5 |
| Općinski sud u Splitu |  |  |  | 1 | 1 | 1 | 4 | 7 |
| Općinski sud u Šibeniku |  |  | 1 | 4 | 1 | 5 |  | 11 |
| Općinski sud u Varaždinu |  | 2 |  |  | 3 | 1 |  | 6 |
| Općinski sud u Velikoj Gorici |  |  | 4 |  | 6 |  |  | 10 |
| Općinski sud u Virovitici |  |  | 2 | 2 |  |  |  | 4 |
| Općinski sud u Vukovaru |  |  |  |  |  |  |  | 0 |
| Općinski sud u Zadru |  |  | 8 |  | 4 |  |  | 12 |
| Općinski sud u Zlataru |  |  | 6 |  | 4 | 1 |  | 11 |
| **Ukupno** | **20** | **6** | **126** | **22** | **86** | **14** | **7** | **281** |

Izvor: Ministarstvo pravosuđa RH

Tablica 9. Broj riješenih stečajeva potrošača po sudovima –2017.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **Podaci za sudove** | | | | | | | | |
| Sudska nagodba\* | Rješenje o zaključenju postupka stečaja potrošača | Rješenje o otvaranju i zaključenje postupka stečaja potrošača | Rješenje - odbačen zahtjev/  prijedlog | Rješenje - odbijen zahtjev/  prijedlog | Rješenje - obustava postupka | Rješenje - mjesna nenadležnost\* | Rješenje o povlačenju prijedloga\* | **Ukupno** |
| **2017.** |  | 7 | 86 | 126 | 22 | 6 | 20 | 14 | **281** |

\*nema podataka

Izvor: Ministarstvo pravosuđa RH

3.1.3. Trajanje postupka stečaja potrošača

Tablica 10. Prosječno trajanje postupka stečaja potrošača u 2017. u danima

|  |  |
| --- | --- |
| **Sud** | **2017.** |
| Prosječno trajanje (u danima) |
| Općinski građanski sud u Zagrebu | 183 |
| Općinski sud u Bjelovaru | 187 |
| Općinski sud u Čakovcu | 46 |
| Općinski sud u Dubrovniku | 223 |
| Općinski sud u Gospiću | - |
| Općinski sud u Karlovcu | 280 |
| Općinski sud u Koprivnici | 150 |
| Općinski sud u Novom Zagrebu | 180 |
| Općinski sud u Osijeku | 187 |
| Općinski sud u Požegi | 177 |
| Općinski sud u Puli - Pola | 279 |
| Općinski sud u Rijeci | 370 |
| Općinski sud u Sisku | 298 |
| Općinski sud u Slavonskom Brodu | 247 |
| Općinski sud u Splitu | 420 |
| Općinski sud u Šibeniku | 106 |
| Općinski sud u Varaždinu | 288 |
| Općinski sud u Velikoj Gorici | 306 |
| Općinski sud u Virovitici | 190 |
| Općinski sud u Vukovaru | - |
| Općinski sud u Zadru | 240 |
| Općinski sud u Zlataru | 140 |
| **Ukupno** | **209** |

Izvor: Ministarstvo pravosuđa RH

3.1.4. Trajanje razdoblja provjere ponašanja

Tablica 11. Prosječno trajanje razdoblja provjere stečaja potrošača u godinama - 2017.

|  |  |
| --- | --- |
| **Sud** | **2017.** |
| Prosječno trajanje razdoblja provjere (u godinama) |
| Općinski građanski sud u Zagrebu | 5 |
| Općinski sud u Bjelovaru |  |
| Općinski sud u Čakovcu |  |
| Općinski sud u Dubrovniku |  |
| Općinski sud u Gospiću |  |
| Općinski sud u Karlovcu |  |
| Općinski sud u Koprivnici |  |
| Općinski sud u Novom Zagrebu |  |
| Općinski sud u Osijeku | 5 |
| Općinski sud u Požegi |  |
| Općinski sud u Puli - Pola |  |
| Općinski sud u Rijeci |  |
| Općinski sud u Sisku |  |
| Općinski sud u Slavonskom Brodu |  |
| Općinski sud u Splitu |  |
| Općinski sud u Šibeniku | 5 |
| Općinski sud u Varaždinu |  |
| Općinski sud u Velikoj Gorici |  |
| Općinski sud u Virovitici |  |
| Općinski sud u Vukovaru |  |
| Općinski sud u Zadru | 5 |
| Općinski sud u Zlataru | 5 |
| **Ukupno** | **5** |

Izvor: Ministarstvo pravosuđa RH

3.1.5. Broj rješenja o uskrati oslobođenja od preostalih obveza

Ne postoji, naime, rješenja o uskrati oslobođenja od preostalih obveza moguće je donijeti tek nakon završetka razdoblja provjere ponašanja.

3.1.6. Broj rješenja o oslobođenju od preostalih obveza

Ne postoji, naime, rješenja o oslobođenju od preostalih obveza moguće je donijeti nakon završetka razdoblja provjere ponašanja.

3.1.7. Broj rješenja o opozivu oslobođenja potrošača od preostalih obveza

Ne postoji, naime, rješenja o opozivu oslobođenja potrošača od preostalih obveza moguće je donijeti nakon završetka razdoblja provjere ponašanja.

3.1.8. Tablični prikaz podnesenih zahtjeva za izvansudski postupak u odnosu na sudski postupak

Grafikon 8. Broj podnesenih zahtjeva u Fini i na sudu –2017.

|  |  |  |
| --- | --- | --- |
| **FINA** | **Vrsta potrošača** | **Broj podnesenih zahtjeva** |
| Fizička osoba - građanin | 375 |
| Fizička osoba koja obavlja obrt / samostalnu djelatnost | 1 |
| **UKUPNO** | **376** |

Izvor: FINA i Ministarstvo pravosuđa RH

|  |  |  |
| --- | --- | --- |
| **SUD** | **Vrsta potrošača** | **Broj podnesenih zahtjeva** |
| Fizička osoba - građanin | 377 |
| Fizička osoba koja obavlja obrt / samostalnu djelatnost | 0 |
| **UKUPNO** | **377** |

Izvor: FINA i Ministarstvo pravosuđa RH

1. svi statistički podaci za izvansudski postupak preuzeti su od Financijske agencije i odnose se na razdoblje od 1. siječnja 2017. do 31. prosinca 2017. [↑](#footnote-ref-1)